**Rámcová dohoda o poskytovaní služieb**

uzatvorená v zmysle § 269 ods. 2 č. 513/1991 Zb. Obchodný zákonník v znení neskorších predpisov (ďalej ako „Dohoda“) medzi:

Objednávateľ: **Centrum vedecko-technických informácií SR**

Sídlo: Lamačská cesta 8/A, 811 04 Bratislava

Zastúpený: prof. PharmDr. Ján Kyselovič, CSc.

IČO: 00 151 882

DIČ: 2020798395

IČ DPH: SK2020798395

Bankové spojenie: štátna pokladnica

IBAN: SK05 8180 0000 0070 0006 4743

Právna forma: Príspevková organizácia zriadená Ministerstvom školstva, vedy, výskumu a športu SR

(ďalej ako „CVTI SR“ alebo „Objednávateľ“)

a

Poskytovateľ:

Sídlo:

Zastúpený:

IČO:

DIČ:

IČ DPH:

Zapísaný:

Bankové spojenie:

IBAN:

(ďalej ako „Poskytovateľ“)

(spolu ako „Zmluvné strany“, každá samostatne ako „Zmluvná strana“)

**Článok I**

**Predmet zmluvy**

1. Predmetom tejto Dohody je poskytovanie služieb – služby hybridnej pošty na zabezpečenie oslovenia respondentov v rámci výskumu realizovaného na vzorke absolventov vysokých škôl (ďalej ako „VŠ“) v projekte Eurograduate v súlade s Prílohou č. 2 tejto Dohody – Opis predmetu zákazky.
2. Poskytovateľ sa zaväzuje zabezpečiť tlač, obálkovanie a distribúciu oslovovacích listov respondentom prieskumu na základe podkladov a dodaných poštových adries zo strany Objednávateľa.
3. Objednávateľ sa zaväzuje dodať Poskytovateľovi databázu s osobnými údajmi potrebnými pre personalizovanie zásielok vrátane adries potrebných na distribúciu zásielok vopred dohodnutým spôsobom a vo vopred dohodnutom formáte. Poskytovateľ sa zároveň zaručuje, že údaje použije výhradne na účely špecifikované v rámci obstarávania a po zrealizovaní predmetu obstarávania ich bezodkladne skartuje. Databáza bude obsahovať nasledovné informácie: meno a priezvisko adresáta, ulicu, mesto, PSČ a heslo na prístup k online dotazníku.
4. Poskytovateľ sa zaväzuje vykonať nasledujúce úkony:
5. vytlačiť oslovovacie listy, pričom obsah listu môže byť vytlačený na vnútornej strane obálky na štandardnom papieri,
6. naobálkovať ich ekonomicky najvýhodnejším spôsobom do obálok, resp. ich alternatív s čiernobielou potlačou, ktoré budú obsahovať adresáta podľa dodaného kľúča,
7. zabezpečiť doručenie zásielok najneskôr do 14 (slovom: štrnásť) kalendárnych dní od dátumu prevzatia podkladov na ich poštové adresy, pričom každý z respondentov bude kontaktovaný vždy iba raz, podať informáciu o začiatku aj ukončení distribúcie oslovení Objednávateľovi,
8. odoslať Objednávateľovi správu s informáciou o odoslaných zásielkach v elektronickej forme v termíne do 30 (slovom: tridsať) kalendárnych dní od dátumu prevzatia podkladov od obstarávateľa a podľa odsúhlaseného harmonogramu.
9. Doručiť tabuľkový prehľad o doručení/nedoručení, resp. dôvode nedoručenia listových zásielok v elektronickej forme do 30 (slovom: tridsať) kalendárnych dní od ukončenia distribúcie zásielok.
10. Objednávateľ sa zaväzuje riadne a včas dodať Poskytovateľovi potrebné doklady na realizáciu a zaplatiť Poskytovateľovi dohodnutú cenu v zmysle článku IV tejto Dohody.
11. O prevzatí poskytnutých služieb, ktoré sú predmetom tejto Dohody bude spísaná zápisnica. Osobou oprávnenou za Objednávateľa podľa tohto bodu je Mgr. František Blanár. Osobou oprávnenou za Poskytovateľa podľa tohto bodu je .....
12. Zadávanie služby na základe a počas platnosti tejto Dohody sa bude realizovať formou objednávok vystavených Objednávateľom podľa svojich aktuálnych potrieb.

**Článok II**

**Práva a povinnosti zmluvných strán**

1. Objednávateľ sa zaväzuje, že počas plnenia tejto Dohody poskytne Poskytovateľovi v nevyhnutne potrebnom rozsahu súčinnosť spočívajúcu najmä pri špecifikácii obsahového zadania úlohy, odovzdaní podkladov špecifikovaných v bode 3 článku I tejto Dohody. Predmetnú súčinnosť poskytne Objednávateľ Poskytovateľovi najneskôr do 3 (slovom: troch) pracovných dní odo dňa účinnosti tejto Dohody alebo do 3 (slovom: troch) pracovných dní odo dňa doručenia písomnej požiadavky Poskytovateľa, ak sa Zmluvné strany nedohodnú inak.
2. Poskytovateľ sa zaväzuje poskytovať služby, ktoré sú predmetom tejto Dohody podľa požiadaviek Objednávateľa v súlade s jeho záujmami, a to riadne, včas a s odbornou starostlivosťou v súlade s prílohou č. 2 a v súlade s právnymi predpismi platnými v Slovenskej republike.
3. Objednávateľ je oprávnený kedykoľvek skontrolovať plnenie a priebežne Poskytovateľa upozorňovať na vzniknuté vady alebo nedostatky s požiadavkou ich odstránenia.
4. Poskytovateľ je povinný plniť Dohodu riadne a včas podľa požiadaviek Objednávateľa.

**Článok III**

**Cena a platobné podmienky**

1. Cena podľa tejto Dohody je stanovená v súlade so zákonom č. 18/1996 Z. z. o cenách v znení neskorších predpisov.
2. Celková cena za služby je dohodou Zmluvných strán XXXXX,- € s DPH (slovom: XXXXX eur s DPH) (XXXX,- € bez DPH). Maximálna cena je uvedená v prílohe č. 1 Kalkulácia ceny.
3. Cena predstavuje odplatu za splnenie všetkých zmluvných záväzkov Poskytovateľa vyplývajúcich z Dohody a pokrýva tiež všetky a akékoľvek náklady alebo výdavky Poskytovateľa na splnenie Dohody, t.j. na riadne a včasné dodanie, poskytnutie a vykonanie dojednaných služieb.
4. Celková cena za všetky plnenia podľa tejto Dohody nesmie presiahnuť finančný limit plnenia, ktorý je XXXX,- € s DPH (slovom: XXXXX,- € s DPH). Objednávateľ nie je povinný vyčerpať finančný limit plnenia uvedený v tomto bode.
5. Právo fakturovať vzniká Poskytovateľovi po odovzdaní každej čiastkovej služby Objednávateľovi a podpísaní zápisnice oboma Zmluvnými stranami. Zápisnica je neoddeliteľnou súčasťou faktúry.

**Článok IV**

**Platobné podmienky a fakturácia**

1. Platba sa realizuje prevodom na bankový účet Poskytovateľa na základe faktúry vystavenej Poskytovateľom po poskytnutí služby podľa tejto Dohody. Právo na zaplatenie ceny Poskytovateľovi vznikne po podpise zápisnice o poskytnutí služieb oboma Zmluvnými stranami, ktorá je povinnou prílohou faktúry.
2. Lehota splatnosti faktúry je 30 (slovom: tridsať) kalendárnych dní od jej riadneho doručenia Objednávateľovi. Lehota splatnosti sa na účely tejto Dohody považuje za dodržanú, ak v posledný deň lehoty splatnosti bude fakturovaná suma odpísaná z účtu Objednávateľa.
3. Objednávateľ je povinný pred uplynutím lehoty splatnosti faktúry vrátiť bez zaplatenia faktúru, ktorá neobsahuje náležitosti stanovené podľa zákona č. 222/2004 Z. z. o dani z pridanej hodnoty v znení neskorších predpisov, náležitosti daňového dokladu alebo náležitosti stanovené ďalšími príslušnými právnymi predpismi alebo má iné nedostatky v obsahu podľa tejto Dohody. Oprávneným vrátením faktúry prestáva plynúť pôvodná lehota splatnosti. Lehota splatnosti plynie znovu odo dňa doručenia opravenej faktúry Objednávateľovi.
4. Objednávateľ neposkytuje Poskytovateľovi preddavky ani zálohové platby.

**Článok V**

**Zodpovednosť za škodu a okolnosti vylučujúce zodpovednosť**

1. Poskytovateľ zodpovedá za to, že služby podľa tejto Dohody budú Objednávateľovi poskytnuté riadne, včas, bez vád, podľa pokynov Objednávateľa, podľa podmienok a požiadaviek uvedených v tejto Dohode a v súlade so všeobecne záväznými právnymi predpismi platnými v Slovenskej republike.
2. Poskytovateľ nezodpovedá za vadné poskytnutie služieb, ktoré bolo spôsobené použitím podkladov a pokynov poskytnutých mu Objednávateľom a Poskytovateľ ani pri vynaložení odbornej starostlivosti nemohol zistiť ich nevhodnosť alebo na ňu Objednávateľa upozornil a ten na ich použití písomne trval.
3. Poskytovateľ zodpovedá za škodu, ktorú spôsobí Objednávateľovi porušením povinností vyplývajúcich z tejto Dohody v súlade s príslušnými ustanoveniami Obchodného zákonníka.
4. Objednávateľ je povinný písomne nahlásiť vzniknutú škodu najneskôr do 5 (slovom: piatich) pracovných dní po poskytnutí služieb, pri ktorých škoda vznikla.
5. Poskytovateľ je povinný reagovať na oznámenie o vzniku škody ihneď po jej obdržaní a dohodnúť s Objednávateľom spôsob náhrady škody.
6. Poskytovateľ sa zaväzuje nahradiť vzniknutú škodu do 14 (slovom: štrnástich) dní od jej oznámenia.

**Článok VI**

**Sankcie**

1. V prípade porušenia povinnosti Poskytovateľa poskytnúť služby riadne a včas podľa tejto Dohody, je Objednávateľ oprávnený požadovať od Poskytovateľa zaplatenie zmluvnej pokuty v rozsahu a za podmienok definovaných v tomto článku.
2. V prípade omeškania Poskytovateľa s poskytnutím služieb o viac ako 5 (slovom: päť) kalendárnych dní, má Objednávateľ právo znížiť dohodnutú cenu za služby vo výške 20%.
3. V prípade omeškania Poskytovateľa s poskytnutím služieb o viac ako 15 (slovom: pätnásť) kalendárnych dní, má Objednávateľ právo odstúpiť od tejto Dohody.
4. V prípade, ak bude Objednávateľ v omeškaní s úhradou faktúry podľa tejto Dohody, Poskytovateľ má nárok na zmluvnú pokutu vo výške 0,05% z fakturovanej sumy za každý deň omeškania.
5. Poskytovateľ nebude v omeškaní, ak záväzok na plnenie alebo činnosti podľa tejto Dohody nemohol riadne a včas splniť pre okolnosti, ktoré po uzavretí tejto Dohody vznikli v dôsledku ním nepredvídateľných a neodvrátiteľných skutočností mimoriadnej povahy (vyššia moc) – lehoty pre plnenie alebo činnosti Poskytovateľa podľa tejto Dohody sa predĺžia o dobu zodpovedajúcu dobe trvania takýchto okolností.
6. Poskytovateľ nebude v omeškaní, ak mu Objednávateľ neposkytne požadovanú súčinnosť.
7. Uplatnením nároku v zmysle bodu 2 tohto článku nie je dotknutý nárok Objednávateľa na plnú náhradu škody.

**Článok VII**

**Ukončenie Dohody**

1. Táto Dohoda zaniká:

a) splnením predmetu záväzku alebo

b) dohodou Zmluvných strán alebo

c) písomným odstúpením od Dohody.

1. Zmluvná strana je oprávnená odstúpiť od tejto Dohody v prípadoch ustanovených v zákone alebo uvedených v tejto Dohode. Odstúpiť od Dohody je možné aj z dôvodu zmarenia účelu Dohody, ktorý je Zmluvným stranám známy.
2. Za podstatné porušenie Dohody Poskytovateľom sa okrem v jednotlivých jej článkoch považuje aj:

a) nedodržanie dohodnutej ceny,

b) omeškanie s poskytnutím služby podľa tejto Dohody oproti dohodnutému termínu o viac ako 15 (slovom: pätnásť) kalendárnych dní,

c) nedodržanie dohodnutého termínu na odstránenie vady poskytnutej služby,

d) dodanie vadného plnenia.

1. V prípade porušenia povinností Poskytovateľa, ktoré sa považujú za nepodstatné porušenia zmluvnej povinnosti, ak Poskytovateľ nesplní svoju povinnosť ani v dodatočne primeranej lehote, ktorá mu bola na to Objednávateľom poskytnutá, je Objednávateľ oprávnený odstúpiť od Dohody.
2. Odstúpenie od Dohody je účinné dňom doručenia oznámenia o odstúpení od Dohody druhej Zmluvnej strane.
3. Odstúpenie od Dohody sa nedotýka nároku na zaplatenie zmluvnej pokuty.
4. Odstúpením od Dohody nie sú dotknuté nároky na náhradu škody vzniknuté porušením tejto Dohody.

**Článok VIII**

**Záverečné ustanovenia**

1. Táto Dohoda sa uzatvára na dobu určitú a to po dobu splnenia záväzkov Zmluvných strán, avšak najdlhšie do XXXXX.
2. Zmluvné strany sa dohodli, že Dohoda a právne vzťahy ňou založené a s nimi súvisiace sa budú spravovať právnym poriadkom Slovenskej republiky, predovšetkým zákonom č. 513/1991 Zb. Obchodný zákonník v znení neskorších predpisov.
3. Zmluvné strany sa zaväzujú vzájomne a bez zbytočného odkladu informovať o všetkých skutočnostiach, ktoré môžu byť významné pre napĺňanie účelu tejto Dohody.
4. Dohodu možno meniť a dopĺňať na základe dohody Zmluvných strán, formou písomných dodatkov k tejto Dohode. Táto povinnosť sa nevzťahuje na zmenu kontaktných údajov. Zmluvné strany sa zaväzujú bezodkladne písomne oznámiť druhej Zmluvnej strane akúkoľvek zmenu svojich kontaktných údajov uvedených v Dohode.
5. Táto Dohoda je vyhotovená v štyroch rovnopisoch, z ktorých každá Zmluvná strana obdrží dve vyhotovenia.
6. Všetky úkony urobené písomne sú považované za doručené okamihom ich prevzatia druhou Zmluvnou stranou. Písomnosť sa bude považovať za doručenú aj vtedy, ak nebude prevzatá druhou Zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti adresátovi. Písomnosť sa považuje za doručenú aj odmietnutím jej prevzatia adresátom.
7. Táto Dohoda nadobúda platnosť dňom podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade s § 47a zákona č. 40/1964 Zb. Občiansky zákonník v planom znení.
8. Zmluvné strany vyhlasujú, že Dohodu uzatvorili slobodne a vážne, nie v tiesni a ani za inak nápadne nevýhodných podmienok, jej obsahu porozumeli a preto ju po jej prečítaní na znak súhlasu vlastnoručne podpisujú.
9. Neoddeliteľnou súčasťou Dohody sú prílohy:

Príloha č. 1 Kalkulácia ceny

Príloha č. 2 Opis predmetu zákazky

V Bratislave, dňa ................. V Bratislave, dňa ........................

Objednávateľ: Poskytovateľ:

....................................................................... ..........................................................

prof. PharmDr. Ján Kyselovič, CSc. XXXXXXX

Generálny riaditeľ CVTI SR XXXXXXX